ที่ มท 0812/ว กรมส่งเสริมการปกครองท้องถิ่น
 ถนนนครราชสีมา เขตดุสิต

 กรุงเทพฯ ๑๐๓๐๐

 มกราคม 2562

เรื่อง การประเมินประสิทธิภาพการทำงานของสำนัก/กอง และสำนักงานส่งเสริมการปกครองท้องถิ่นจังหวัด

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. กรอบการประเมินประสิทธิภาพการทำงาน จำนวน 1 ชุด

 ของสำนักงานส่งเสริมการปกครองท้องถิ่นจังหวัด ประจำปี พ.ศ. 2562

 2. รายละเอียดตัวชี้วัดการประเมินประสิทธิภาพการทำงาน จำนวน 1 ชุด

 ของสำนักงานส่งเสริมการปกครองท้องถิ่นจังหวัด

 3. กำหนดการประเมินประสิทธิภาพการทำงานของสำนัก/กอง จำนวน 1 ชุด

 และสำนักงานส่งเสริมการปกครองท้องถิ่นจังหวัด

 ด้วยกรมส่งเสริมการปกครองท้องถิ่น ได้จัดทำโครงการประเมินประสิทธิภาพการทำงาน
ของสำนัก/กอง และสำนักงานส่งเสริมการปกครองท้องถิ่นจังหวัด ประจำปี พ.ศ. 2562 โดยมีวัตถุประสงค์
เพื่อยกระดับประสิทธิภาพการทำงานของสำนัก/กอง และสำนักงานส่งเสริมการปกครองท้องถิ่นจังหวัด รวมทั้งพัฒนาหน่วยงานสู่ระบบราชการ 4.0 โดยกำหนดให้มีการประกวดผลการดำเนินงานของสำนัก/กอง
และสำนักงานส่งเสริมการปกครองท้องถิ่นจังหวัด

 เพื่อให้การดำเนินการยกระดับประสิทธิภาพการทำงานของสำนัก/กอง และสำนักงานส่งเสริมการปกครองท้องถิ่นจังหวัด ประจำปี พ.ศ. 2562 เป็นไปด้วยความเรียบร้อย บรรลุวัตถุประสงค์
ตามหลักเกณฑ์ที่กำหนด จึงขอให้จังหวัดแจ้งสำนักงานส่งเสริมการปกครองท้องถิ่นจังหวัด ดำเนินการดังนี้

 1. ดำเนินการแต่งตั้งคณะทำงานยกระดับประสิทธิภาพการทำงานของสำนักงานส่งเสริม
การปกครองท้องถิ่น โดยมีองค์ประกอบและอำนาจหน้าที่ ดังนี้

 (1) ท้องถิ่นจังหวัด หัวหน้าคณะทำงาน

 (2) ผู้อำนวยการกลุ่มงานมาตรฐานการบริหารงานบุคคลส่วนท้องถิ่น คณะทำงาน

 (3) ผู้อำนวยการกลุ่มงานส่งเสริมและพัฒนาท้องถิ่น คณะทำงาน

 (4) ผู้อำนวยการกลุ่มงานกฎหมาย ระเบียบ และเรื่องร้องทุกข์ คณะทำงาน

 (5) ผู้อำนวยการกลุ่มงานการเงิน บัญชี และการตรวจสอบ คณะทำงาน

 (6) ผู้แทนท้องถิ่นอำเภอ จำนวน 2 คน คณะทำงาน

 (7) หัวหน้าฝ่ายบริหารทั่วไป คณะทำงาน

 และเลขานุการ

 (8) เจ้าหน้าที่ที่ได้รับมอบหมาย คณะทำงาน

 และผู้ช่วยเลขานุการ

 โดยให้คณะทำงานมีหน้าที่ ดังนี้

 1) ศึกษา วางแผนการปฏิบัติงานภายในสำนักงานส่งเสริมการปกครองท้องถิ่นจังหวัด เพื่อขับเคลื่อนการยกระดับประสิทธิภาพการทำงานของสำนักงานส่งเสริมการปกครองท้องถิ่นจังหวัด

 / ตามแนวทาง ...

ตามแนวทางและหลักเกณฑ์การประเมินที่กำหนด เพื่อยกระดับสำนักงานส่งเสริมการปกครองท้องถิ่นจังหวัดไปสู่การเป็นระบบราชการ ๔.๐

 2) ดำเนินการตามแนวทางและหลักเกณฑ์การประเมินการยกระดับประสิทธิภาพ
การทำงานของสำนักงานส่งเสริมการปกครองท้องถิ่นจังหวัด เพื่อพัฒนาสำนักงานส่งเสริมการปกครองท้องถิ่นจังหวัดไปสู่การเป็นระบบราชการ ๔.๐

 3) ดำเนินการอื่นใด ตามที่คณะทำงานกำหนดแนวทางและหลักเกณฑ์การประเมิน
การยกระดับประสิทธิภาพการทำงานของสำนัก/กอง และสำนักงานส่งเสริมการปกครองท้องถิ่นจังหวัดกำหนด

 4) ดำเนินการอื่นใด ตามที่สำนักงานส่งเสริมการปกครองท้องถิ่นจังหวัด พิจารณาแล้ว
เห็นว่าจะส่งผลให้เกิดการยกระดับประสิทธิภาพการทำงานของสำนักงานส่งเสริมการปกครองท้องถิ่นจังหวัด
สู่ความเป็นเลิศ

 2. ให้สำนักงานส่งเสริมการปกครองท้องถิ่นจังหวัด ดำเนินการตามแนวทางและหลักเกณฑ์การประเมินฯ ตามที่คณะทำงานกำหนดแนวทางและหลักเกณฑ์การประเมินการยกระดับประสิทธิภาพ
การทำงานของสำนัก/กอง และสำนักงานส่งเสริมการปกครองท้องถิ่นจังหวัดกำหนด

ทั้งนี้ สามารถดาวน์โหลดรายละเอียดได้ทางเว็บไซต์กรมส่งเสริมการปกครองท้องถิ่น (www.dla.go.th)
หมวด “หน่วยงานภายใน” “กลุ่มพัฒนาระบบบริหาร” เมนู “การประเมินประสิทธิภาพการทำงานของสำนัก/กอง และสำนักงานส่งเสริมการปกครองท้องถิ่นจังหวัด”

 จึงเรียนมาเพื่อโปรดพิจารณาดำเนินการต่อไป

 ขอแสดงความนับถือ

 อธิบดีกรมส่งเสริมการปกครองท้องถิ่น

กลุ่มพัฒนาระบบบริหาร

โทร. ๐ ๒๒๔๑ ๙๐๑๓ โทรสาร 0 2243 3453

ผู้ประสานงาน นางนวพรรณ เนตรคำ 08 9851 9509